**ИНСТРУКЦИЈЕ И СМЕРНИЦЕ ЗА ЗАПОСЛЕНЕ У ШКОЛИТОКОМ ТРАЈАЊА ПАНДЕМИЈЕ COVID – 19**

На основу Инструкција у вези са поступањем основних школа поводом отварања објеката за пријем ученика у целодневни боравак током трајања еподемије COVID-19, донете од стране Министарства просвете, науке и технолошког развоја, кабинета министра, бр. 601-00-9/4/2020-01 од 05.05.2020.године, обавезе запосленихна одржавању хигијене приликоморганизованог доласка ученика у продужени боравак су:

1. Спровођење прање, чишћење и дезинфекцију простора, прибора и опреме, као и проветравање просторапре доласка ученика у продужени боравак;
2. На улазу у школу свакодневно постављати дезобаријеру-сунђер или крпу добро натопљену дезинфекционим средством као и дозер са средством за дезинфекцију руку на бази 70% алкохола;
3. Континуирано проветравати простор током боравка деце у учионицама и другим просторијама;
4. Свакодневно детаљно чистити и дезинфиковати простор, прибор и опрему, као и проветравање и након одласка ученика;
5. Средства за дезинфекцију примењивати у складу са упутством произвођача;
6. Обезбедити чешћу дезинфекцију тоалета;
7. Редовно одржавање објекта укључује прање и дезинфиковање подова, врата, столица, столова, квака, прекидача за светло, ручки ормарића, славина, објеката за играње и спорт у дворишту и других површина које корити већи број лица, најмање два пута дневно, по потреби и чешће;
8. Прибор и средства за чишћење и дезинфекцију се морају држати ван домашаја деце и не смеју се примењивати у непосредној близини деце, како би се избегло евентуално удисање испарења;
9. Унапред предвидети и означити простор за пријем деце у јутарњим часовима;
10. Сви запослени треба да прате своје здравствено стање и да у случају појаве било каквих тегоба/симптома који могу да указују на респираторну инфекцију односно COVID-19 (повишена телесна темпертура, краткоћа даха, кашаљ, отежано дисање, губитак чула укуса и мириса) одмах предузму мере изолације, јаве се директору и удаље са посла, потом се јаве изабраном лекару у дому здравља по процедури која важи за све грађане са сумњом наCOVID-19 и да до потврде да су здрави не долазе на посао;
11. Инсистирати да удаљеност између свих особа у просторији не буде мања од 2 метра;
12. Ученике треба стално подсећати и опомињати на мере заштите и превенције;
13. Сви запослени у школи морају да носе маске тако да маска прекрива уста и нос, као и да редовно спроводе мере личне хигијене,посебно прања руку сапуном и водом у трајању од 20 секунди или средством на бази 70% алкохола.
14. Не додиривати лице, посебно очи, нос и уста пре прања или дезинфекције руку;
15. Сви запослени обавезно морају одмах по доласку у објекат да дезинфикују своје мобилне телефоне; личне ствари, торбе се одлажу у гардеробни део и не уносе се у простор у коме су ученици;

У Бољевцима, 7.маја 2020.године

Директор школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Петар Муштерић